Az előterjesztés egyik célja a levegőminőség mérésére vonatkozó rendelkezések pontosítása. Ennek keretében a rendelet új szabályokat vezet be az EU által előírt szabványoktól eltérően végzett mérések eredményeinek korrigálására.

A jogszabály tervezet másrészt a helyhez kötött légszennyező pontforrások (kémények, elszívó berendezések kidobó kürtői) kibocsátási határértékére vonatkozó előírásokat módosítja. Ezen a téren a rendelet egyedül a fém öntödékben használt úgynevezett hidegszeles kúpoló kemencék vonatkozásában hoz lényegi változást. Az utóbbi technológia kibocsátási határértékét a tervezet az elérhető legjobb technológiához igazítva állapítja meg.